ทุรคิอานามนเทียร

ทุรเคียนามนเทียร (อังกฤษ: Durgiana Temple) หรือ ลักษมีนารายัณมนเทียร (Lakshmi Narayan Temple), ทุรคาตีรถะ (Durga Tirath) และ สีตลามนเทียร (Sitla Mandir) เป็นโบสถ์พราหมณ์ในเมืองอมฤตสระ รัฐปัญจาบ ประเทศอินเดีย ถึงแม้จะเป็นศาสนสถานของศาสนาฮินดู แต่สถาปัตยกรรมของมนเทียรนี้กลับสร้างด้วยสถาปัตยกรรมซิกข์เลียนแบบหริมันทิรสาหิบ ศาสนสถานสูงสุดของศาสนาซิกข์ ซึ่งตั้งอยู่ในอมฤตสระเช่นกัน ชื่อของมนเทียรมาจากพระนามของพระทุรคา เทพองค์ประธานของมนเทียร มนเทียรแห่งนี้สร้างขึ้นครั้งแรกในศตวรรษที่ 16 สิ่งก่อสร้างหลังปัจจุบันของมนเทียรนั้นสร้างขึ้นโดยคุรุหรไส มัล กาปูร์ (Guru Harsai Mal Kapoor) ในปี 1921 โดยให้ใช้สถาปัตยกรรมเลียนแบบหริมันทิรสาหิบของศาสนาซิกข์ ที่ตั้ง มนเทียรตั้งอยู่ใกล้กับประตูโลหะครห์ อมฤตสระ ตั้งอยู่ใกล้กับสถานีรถไฟปัญจาบ มาก ประมาณ 15 กิโลเมตรจากท่ารถโดยสารประจำทาง ในรัศมี 200 เมตรรอบมนเทียรนี้และรอบหริมันทิรสาหิบ ได้ประกาศเป็นพื้นที่ห้ามจำหน่ายบุหรี่ สุรา และเนื้อสัตว์ อ้างอิง